section_heading: Golden State Warriros
paragraph_text: Na početku sezone 2007./08. Jackson je, zajedno s Baronom Davisom i Mattom Barnesom, izabran za kapetana momčadi. Jackson je te sezonu u razdoblju od 26. studenog do 2. prosinca prosječno postizao 23 poena, 5.5 skokova, 3.8 asistencija i 2.8 ukradenih lopti te je proglašen igračem tjedna Zapadne konferencije. Tijekom sezone 2008./09. Jackson je u tri od pet mogućih utakmica ostvario minimalno 30 poena i 10 asistencija čime je postao prvi igrač kojem je to uspjelo nakon LeBrona Jamesa i 2007. godine. Također je te iste sezone ostvario svoj prvi triple-double učinak u karijere postigavši 30 poena, 11 skokova i 10 asistencija. 31. ožujka 2009. Jackson se podvrgao zahtijevnoj operaciji uklanjanja hrskavice na koljenu te je sezonu završio s prosjekom od 20.7 poena, 5.1 skokova i 6.5 asistencija za 39.6 minuta u igri.